தேசாய் மாரு ஜியா

தேசாய் மாரு ஜியா (Desay Maru Jhya) என்பது காத்மாண்டுவில் உள்ள ஒரு பாரம்பரிய மர சாரளம் ஆகும். இது அதன் தனித்துவத்திற்காக கொண்டாடப்படுகிறது. நேபால் பாசாவில் இந்த பெயருக்கு "நாட்டில் சமமற்ற சாளரம்" என்று பொருள். மத்திய காத்மாண்டுவில் உள்ள ஒரு குடியிருப்பு வீட்டின் முகப்பில் இந்த சாரளம் இன்றும் உள்ளது. நேவார் மக்கள் நேபாளத்தில் கலை மற்றும் கட்டிடக்கலையின் பெரும்பாலான எடுத்துக்காட்டுகளை உருவாக்கினார்கள்.

 பாரம்பரியம் 
தேசே மாரு ஜியா என்பது ஆயிரம் ஆண்டுகளுக்கும் மேலான நேபாளத்தின் நேவார் மக்களின் மரச் சிற்ப பாரம்பரியத்தின் ஒரு எடுத்துக்காட்டு ஆகும். நேவார் கட்டிடக்கலை, வெறும் செங்கல் சுவர்களில் அமைக்கப்பட்ட கலைநயமிக்க சாரளங்கள் மற்றும் கதவுகளால் வகைப்படுத்தப்படுகிறது. சிக்கலான சிற்பங்கள் பெரும்பாலும் மத நோக்கங்கள், சடங்கு பொருட்கள், புராண மிருகங்கள் மற்றும் பறவைகளை சித்தரிக்கின்றன. நேவார் சாரளங்களின் வடிவமைப்பு மற்றும் சிற்பம் 18 ஆம் நூற்றாண்டின் நடுப்பகுதியில் அதன் உச்சத்தை எட்டியது. இவை நேபாள மண்டலங்கள் முழுவதும் அரண்மனைகள், தனியார் குடியிருப்புகள் மற்றும் புனித வீடுகளில் காணப்படுகின்றன. Pages 80-86. 

பாரம்பரிய நேவார் கலை அடிப்படையில் மதத்தை அடிப்படையாகக் கொண்டது. நேவார்களின் பக்தி ஓவியம், சிற்பம் மற்றும் உலோக கைவினைத்திறன் ஆகியவை அவற்றின் நேர்த்தியான அழகுக்காக உலகப் புகழ்பெற்றவை. Page 105. தேசாய் மாரு ஜியா மட்டுமே இந்த வகையான ஒரே ஒன்றாக அறியப்படுகிறது. பெரும்பாலான பாரம்பரிய சாரளங்கள் விரிவான வேலைப்பாடுகளுடன் செதுக்கப்பட்ட தொங்கும் சாரளங்கள் என்றாலும், தேசே மாரு ஜியா பல சட்டங்களுடன் கூடிய ஒரு சாரள அமைப்பாகும். இதன் வடிவமைப்பு ஒரு பழைய மடிப்பு புகைப்படக் கருவியிலுள்ள மணி போல் தெரிகிறது.

 சுற்றுலா அம்சம் 
இந்த தனித்துவமான சாரளம், காத்மாண்டு அரண்மனை முன் அமைந்துள்ள நகர மைய வணிக வளாகமான காத்மாண்டு நகரச் சதுக்கத்தின் வடக்கே உள்ள ஒரு தெருவான நாராதேவியில் உள்ள ஒரு வீட்டில் அமைக்கப்பட்டுள்ளது. காத்மாண்டுவின் வரலாற்றுச் சிறப்புமிக்க பகுதியில், தேர் ஊர்வலங்களும் திருவிழா அணிவகுப்புகளும் கடந்து செல்லும் சடங்குச் சுற்றுகளின் ஒரு பகுதியாக இந்தத் தெரு அமைந்துள்ளது. இந்த சாரளம் சுற்றுலாப் பயணிகளை ஈர்க்கும் ஒரு இடமாக அமைந்துள்ளது.  மேலும் இது நகரின் பார்வையிடக்கூடிய இடங்களில் ஒன்றாக உள்ளது.

 தேசியப் பொக்கிசம் 
தேசாய் மாரு ஜியா ஒரு நூற்றாண்டுக்கும் மேலான பழமையானது . மேலும் இது தேசியப் பொக்கிசமாக அறிவிக்கப்பட்டுள்ளது. 1978 ஆம் ஆண்டில், நேபாள அரசாங்கத்தின் அஞ்சல் சேவைத் துறை சாரளத்தைச் சித்தரிக்கும் அஞ்சல் தலைகளை வெளியிட்டது.

 மேற்கோள்கள் 

பகுப்பு:மரவேலை
பகுப்பு:கட்டிடக்கலைக் கூறுகள்